|  |  |  |
| --- | --- | --- |
| Rīgā | Nr. | 2014. gada |

**.§**

**Informatīvais ziņojums "Par valsts sociālā pabalsta Černobiļas atomelektrostacijas avārijas seku likvidēšanas dalībniekiem un mirušo Černobiļas atomelektrostacijas avārijas seku likvidēšanas dalībnieku ģimenēm palielināšanu"**

**TA-1207**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai labklājības ministra iesniegto informatīvo ziņojumu.

2. Jautājumu par papildu valsts budžeta līdzekļu piešķiršanu Labklājības ministrijai, lai palielinātu valsts sociālo pabalstu Černobiļas atomelektrostacijas avārijas seku likvidēšanas dalībniekiem un mirušo Černobiļas atomelektrostacijas avārijas seku likvidēšanas dalībnieku ģimenēm 2015. gadā 541 833 *euro* apmērā, 2016. gadā 550 022 *euro* apmērā un 2017. gadā 550 022 *euro* apmērā, izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem likumprojekta "Par valsts budžetu 2015. gadam" un likumprojekta "Par vidēja termiņa budžeta ietvaru 2015., 2016. un 2017. gadam" sagatavošanas un izskatīšanas procesā atbilstoši valsts budžeta finansiālajām iespējām.

3. Labklājības ministrijai izstrādāt un labklājības ministram mēneša laikā pēc likumprojekta "Par valsts budžetu 2015. gadam" un likumprojekta "Par vidēja termiņa budžeta ietvaru 2015., 2016. un 2017. gadam" pieņemšanas Saeimā iesniegt noteiktā kārtībā Ministru kabinetā attiecīgus grozījumus Ministru kabineta 2010. gada 30. novembra noteikumos Nr. 1077 "Noteikumi par valsts sociālo pabalstu Černobiļas atomelektrostacijas avārijas seku likvidēšanas dalībniekiem un mirušo Černobiļas atomelektrostacijas avārijas seku likvidēšanas dalībnieku ģimenēm".

Ministru prezidente Laimdota Straujuma

Valsts kancelejas direktore Elita Dreimane